2008 m. Vengrijos Grand Prix

2008 m. Vengrijos Grand Prix – 11-tasis 2008 m. sezono Formulės 1 Grand Prix (GP), kuris vyko rugpjūčio 1-3 d. Hungaroringo trasoje, Vengrijos sostinėje Budapešte.

Paskutinius dvejus metus Vengrijos GP laimėjo britai - Lewis Hamilton'as tai padarė 2007, o Jenson'as Button'as 2006 m. 

Šiuo metu rikiuotėje yra keturi Vengrijos GP laimėtojai - Kimi Raikkonen'as su Ferrari, Fernando Alonso su Renault, Rubens'as Barrichello ir Jenson'as Button'as su Honda.

Prieš Grand Prix

Orų prognozė 
Prognozuojama, kad savaitgalį Budapešte, kur vyks lenktynės, bus karšta ir be kritulių. Temperatūra svyruos apie 30 laipsnių karščio, o lietaus tikimybė prognozuojama apie 20 %.

Penktadienio treniruotės

Pirmoji dalis 
Pirmosiose Vengrijos GP penktadienio treniruotėse greičiausi buvo Ferrari komandos lenktynininkai Felipe Massa (laikas 1:20.981) ir Kimi Raikkonen'as (1:21.345). Jie aplenkė abu McLaren ekipos narius Heikki Kovalainen'ą (1:21.410) ir Lewis Hamilton'ą (1:21.535).

Antroji dalis 
Antrose treniruotėse į priekį įsiveržė McLaren komanda. Lewis Hamilton'as buvo pirmas (1:20.554), o Heikki Kovalainen'as trečias (1:20.760). Antrą ir ketvirtą vietas užėmė Renault nariai Nelson Piquet Jr. (1:20.748) ir Fernando Alonso (1:20.928). Ferrari atstovai užėmė penktą ir šeštą vietas.

Šeštadienio treniruotės 
Lewis Hamilton buvo greičiausias šeštadienio treniruotėse. Minkštesnes padangas geriausiam savo ratui naudojęs britas 0,339 sek. pranoko Ferrari“ atstovą Felipe Massa, važiavusį kietesnės gumos ratais. Trečiąją vietą treniruotėse užėmė Toyota pilotas Timo Glock.

Kvalifikacija 
Kvalifikacijoje triumfavo McLaren komandos lenktynininkai. Pirmąją vietą užėmė Lewis Hamilton, o antrąją poziciją pelnė Heikki Kovalainen. Geriausiai iš Ferrari ekipos pilotų pasirodė Felipe Massa. Brazilui iki antrosios vietos pritrūko vos 0,051 sek. Kimi Raikkonen pelnė tik šeštąją starto poziciją.

Lenktynės 

Likus trims ratams iki lenktynių finišo sugedus lyderio Ferrari piloto Felipe Massa bolido varikliui, pirmąją savo pergalę F1 varžybose iškovojo McLaren ekipos narys Heikki Kovalainen. Netikėtai antrąją vietą Toyota komandai pelnė Timo Glock, vos prieš dvi savaites Vokietijojos GP patyręs šiurpią avariją. Ant apdovanojimų pakylos taip pat užlipo trečioje vietoje finišo liniją kirtęs Ferrari atstovas Kimi Raikkonen.

Iš pole pozicijos varžybas pradėjęs McLaren lenktynininkas Lewis Hamilton lyderio vietą Felipe Massa prarado jau pirmajame posūkyje ir ilgą laiką važiavo antras, tačiau dėl prakiurusios padangos nusirito žemyn, o finišą kirto penktoje vietoje.

Kita 
 Lyderiavo:
 Felipe Massa 60 ratų (1-18, 22-44 ir 49-67 ratuose)
 Lewis Hamilton 1 (19)
 Heikki Kovalainen 9 (20-21, 45-48 ir 68-70 ratuose)
 Fpirmoji pergalė: Heikki Kovalainen (100-asis pilotas laimėjęs F1 Grand Prix)
 Pirmasis podiumas: Timo Glock

Išnašos

Nuorodos 
 FORMULA 1 ING MAGYAR NAGYDIJ 2008 (formula1.com)

Formulės 1 Grand Prix
Vengrijos sporto varžybos